સંજુ ફિલ્મમાં બોલ્ડનેસનાં કારણે તે જાણીતી થઇ ગઇ છે. કરિશ્મા સંજુમાં નાનકડા રોલમાં હતી. હવે તે રણવીર સિંહને મળી શકે છે. જો કે બંનેની જોડી કોઇ ફિલ્મમાં નહીં પણ એક કોમર્શિયલ એડ માટે કામ કરી રહી છે. બંને નવી એડમાં જોવા મળનાર છે. આની તૈયારી શરૂ કરી દેવામાં આવી છે. જેની માહિતી કરિશ્મા તન્ના પોતે આપી રહી છે. કરિશ્મા તન્ના હાલમાં સતત ચાહકોમાં લોકપ્રિય થઇ રહી છે. કરિશ્મા તન્નાએ એક ફોટો શેયર પણ કર્યો છે. જો કે મોડેથી તેને દુર કરી દેવામાં આવ્યો છે. આ ફોટોમાં કરિશ્મા તન્ના અને રણવીર સિંહ સાથે નજરે પડી રહ્યા હતા. એવુ પણ જાણવા મળ્યુ છે કે આ એડ ફિલ્મને અલી અબ્બાસ જફર બનાવી રહ્યા છે. રણવીર સિંહ હાલમાં રોહિત શેટ્ટીની ફિલ્મ સિમ્બાને લઇને વ્યસ્ત છે. જેમાં તેની સાથે સારા અલી ખાન કામ કરી રહી છે. ફિલ્મ હમેંશાની જેમ અને રોહિત શેટ્ટીની અન્ય ફિલ્મોની જેમ એક્શનથી ભરપુર રહેશે.